钦定古今图书集成/明伦汇编/氏族典/第229卷 > 杨覃
## 钦定古今图书集成/明伦汇编/氏族典/第229卷 > 杨覃

按《宋史杨覃传》：“覃字申锡，汉太尉震之后也。少献书
于钱俶，俶私署著作佐郎，从俶归朝，为禹城尉。太平
兴国八年，举进士第，授徐州观察推官，改著作佐郎，
知戎州，再迁太常博士。淳化中，转屯田员外郎，判寿
州，就命知州事。咸平初，迁屯田郎中，三门发运使吕
蒙正荐其材，诏入判三司。尝献《时务策》五篇。明年，出”
为陕西转运使副使。朱台符务有为，而覃务循旧坐
不协，徙知随州。景德二年，知潭州。大中祥符二年，代
冯亮为淮南、江浙、荆湖制置发运使。月馀，改太常少
卿、直昭文馆、知广州。覃勤于吏事，所至以干济称。加
右谏议大夫，四年卒。